text: Veljarin sigur sína hugsan um umhvørvis - og náttúruvernd
text: #000001
text: MEININGAKANNING: Føroya Náttúru- og umhvørvisfelag, FNU, og Veðurlagslóg NÚ hava latið gjørt eina meiningakanning um, hvat fólk halda um veðurlagsbroytingarnar, og hvussu undirtøkan er fyri tiltøkum at verja náttúruna og umhvørvið.
text: #000002
text: Kanningin er gjørd í sambandi við løgtingsvalið, sum verður 8. desember. Tað er Spyr.fo, sum hevur gjørt kanningina fyri FNU og Veðurlagslóg NÚ.
text: #000003
text: 500 fólk vórðu spurd. Tey vórðu biðin um at taka støðu til nakrar spurningar ella uppáhald um umhvørvið og náttúruna, sum FNU og Veðurlagslóg NÚ høvdu orðað. Kanningin varð gjørd 21. november.
text: #000004
text: Til hvønn av spurningunum høvdu fólk tríggjar svarmøguleikar: ”Samd/samdur”, ”ósamd/ur” ella ”veit ikki”.
text: #000005
text: Kanningin hevur eina óvissu, sum kann verða nøkur prosentstig hendanvegin og hinvegin. Óvissan gongur fram av einstøku svarunum undir stabbamyndunum.
text: #000006
text: Ein greiður meiriluti av teimum spurdu halda, at Føroyar eiga at lækka CO2-útlátið munandi. Trý av fýra taka undir við, at Føroyar skulu lækka CO2 útlátið munandi tey komandi árini, meðan bert knapt 10. hvør vóru ósamd í hesum.
text: #000008
text: Hetta er eitt rættuliga greitt tekin um, at føroyingar ynskja at minka um útlátið, og at politikarar og flokkar mugu geva sítt boð um, hvussu vit kunnu lækka útlátið munandi tey komandi árini. Hetta so, at veljarin veit, hvat hann hevur at velja ímullum.
text: #000009
text: Stívliga annarhvør av teimum spurdu svarað, at tey hugsa um umhvørvið, tá tey fara á løgtingsval 8. desember, meðan minni enn triðihvør ikki tekur undir við staðfestingini ”Eg hugsi um umhvørvi, tá eg fari á val.”
text: #000010
text: Eitt greitt signal til politikararnar um at taka umhvørvismál í størsta álvara. Tí hetta er nakað, sum veljarin hugsar um, tá ið hann um nakrar dagar fer inn í valklivan at seta sín kross við eitt valevni ella ein flokk.
text: #000011
text: Ein greiður meirluti av teimum spurdu, 2 av 3, svara, at tey eru samd í, at strangari umhvørviskrøv skulu setast til alivinnuna.
text: #000012
text: Eitt rættuliga greitt signal um, at fólk halda, at vit sum samfelag mugu ansa betur eftir vágum, firðum, sundum og farleiðunum annars, har alivinnan virkar. Og at ein stórur meiriluti heldur, at politiska skipanin eigur at seta vinnuni strangari umhvørviskrøv.
text: #000013
text: Í dag er tað ein sannroynd, at fleiri lond longu eru rakt av vatnflóð, turki, skógareldi og øðrum náttúruuvanlukkum, sum úrslit av veðurlagsbroytingunum. Á altjóða veðurlagsstevnuni, COP27, herfyri, var tann brennandi spurningurin, í hvønn mun tey ríku londini hava ábyrgd av at hjálpa londunum, sum beinleiðis merkja sviðan av veðurlagsbroytingunum.
text: #000014
text: Í kanningini vóru fólk biðin um, at taka støðu til, hvørt tey eru samd í, at Føroyar eiga at veita fíggjarligan stuðul til tey lond, sum eru hart rakt av veðurlagsbroytingunum.
text: #000015
text: Her eru meiningarnar millum føroyingar ymiskar.
text: #000016
text: Størsti bólkurin, 37 % heldur, at Føroyar skulu veita londunum fíggjarligan stuðul, men ein næstan líka stóru bólkur er ósamdur í hesum. Meiri enn 4. hvør av teimum spurdu sigur seg ikki vita.
text: #000017
text: Ein greiður meirluti av teimum spurdu vilja hava meira at vita um, hvussu veðurlagsbroytingarnar ávirka føroysku náttúruna. Nærum 9 av 10 , 88,2 %, halda, at vit sum samfelag eiga at útvega meira vitan um hesi viðurskiftini.
text: #000018
text: Hetta vísir, at samstundis sum føroyingar taka veðurlagsbroytingarnar í álvara, so er ein stórur partur av fólkinum tilvitaður um, at vit mugu gera nakað fyri at kanna, hvussu hetta ávirkar føroysku náttúruna.
text: #000019
text: Ein greiður meirluti av teimum spurdu, 57%, halda, at Føroyar eiga at gera eina veðurlagslóg, sum tekur støði í París-sáttmálanum og sum ásetur bindandi skerjingar av útlátinum av veðurlagsgassum.
text: #000020
text: Hetta er eitt av teimum merkisverdu útslitunum í kanningini, sum FNU og Veðurlagslóg NÚ fegnast um. Og hetta er annað og meira enn tað, politiska skipanin í Føroyum higartil hevur vilja bundið seg til.
text: #000021
text: Høvuðsmálið við París-sáttmálanum er at halda heimsupphitingina væl undir 2 hitastigum, helst undir 1,5 hitastig. Í Føroyum hava vit sagt okkum taka undir við París-sáttmálanum. Men hava ikki vilja bundið okkum til hetta við lóg, sum annars veruliga hevði pliktað okkum til at røkka málinum.
text: #000022
text: Kanningin avdúkar, at nógvir føroyingar taka umhvørvisárinini, skapt av av mannaávum, í so stórum álvara, at teir halda, at neyðugt er at hugsa av nýggjum við at umskipa okkara samfelagsbúskap.
text: #000023
text: Ein av staðfestingunum, fólk vóru biðin um at taka støðu til, ljóðaði: Búskaparvøkstur leggur trýst á náttúruna og umhvørvið, og tí mugu vit umskipa samfelagsbúskapin, soleiðis at hann ikki er tengdur at vøkstri. Útvið helvin av teimum spurdu vóru samd í hesum.
text: #000024
text: At umleið annar hvør í kanningin svarar soleiðis, er ein greið ábending um, at nógv fólk halda, at vit mugu gevast við endaleysu kapprenningini eftir samfelagsvøkstri. Eini kapprenning, har umhvørvið og náttúran - og harvið eisini menniskjuni - verða offur og taparar.
text: #000025
text: Helvtin av teimum spurdu taka undir við, at eitt CO2 avgjald skal ásetast, sum skal seta ferð á grøna orkuskiftið í Føroyum.
text: #000026
text: Hetta er eisini eitt av teimum merkisverdu úrslitunum, sum FNU og Veðurlagslóg NÚ fegnast um. Tað er gleðiligt, at veljarin tekur undir við okkara máli um at áseta eitt CO2-avgjald fyri at seta ferð á orkuskiftið. Hetta er enn eitt greitt signal til politikararnar, um at gera nakað meira munagott fyri umhvørvið enn tað, sum vit higartil hava sæð.
text: #000027
text: Eg vil fegin frætta nýtt frá FNU:
text: #000028